На основу члана 16. став 2 тачка 1) и става 3. Закона о локалним изборима („Службени гласник РС“, број 14/22), Градска изборна комисија, на седници одржаној дана, 6. новембра 2023. године, донела је

**О Д Л У К У**

**О РАЗРЕШЕЊУ И ИМЕНОВАЊУ ЧЛАНА ГРАДСКЕ ИЗБОРНЕ КОМИСИЈЕ**

**ГРАДА КРАГУЈЕВЦА У СТАЛНОМ САСТАВУ**

**1. Разрешава се функције** заменика члана Градске изборне комисије града Крагујевца, у сталном саставу:

1) **Ивана Јевтић**, заменик члана.

**2. Именује се** у Градску изборну комисију града Крагујевца, у сталном саставу:

1) **Елена Мурати**, за заменика члана.

**3.** Ова одлука ступа на снагу даном доношења, а објављује се у „Службеном листу града Крагујевца“ и на веб–презентацији Републичке изборне комисије.

**О б р а з л о ж е њ е**

Правни основ за доношење одлуке садржан је у члану 16. став 2. тачка 1) Закона о локалним изборима („Службени гласник РС“, број 14/22), којим је прописано да члана односно заменика члана за спровођење локалних избора разрешава орган надлежан за његово именовање, ако поднесе оставку у писменој форми и на основу члана 25. став 1. тачка 5) Закона о локалним изборима („Службени гласник РС“, број 14/22).

Чланом 16. став 3. Закона о локалним изборима („Службени гласник РС“, број 14/22), прописано је да када одлука о расписивању избора ступи на снагу, тада је изборна комисија надлежна да разреши члана и заменика члана изборне комисије у сталном саставу, да утврди да му је функција престала по сили закона, као и да на предлог овлашћеног предлагача именује новог члана уместо оног који је разрешен, односно којем је функција престала по сили закона.

Ивани Јевтић, заменику члана Градске изборне комисије у сталном саставу, дана 6. новембра 2023.године, престала је функција заменика члана сталног састава Градске изборне комисије, јер је поднела оставку у писменој форми.

Српска напредна странка (СНС) упутила је дана, 6. новембра 2023. године, Градској изборној комисији, допис у коме предлаже да се за заменика члана Градске изборне комисије у сталном саставу именује Елена Мурати, дипломираног правник, уместо досадашњег заменика члана Иване Јевтић.

**УПУТСТВО О ПРАВНОМ СРЕДСТВУ:** Против ове одлуке сваки подносилац изборне листе која је освојила мандате у постојећем сазиву Скупштине града може поднети жалбу Управном суду у року од седам дана од објављивања ове одлуке на веб–презентацији Републичке изборне комисије.

**ГРАДСКА ИЗБОРНА КОМИСИЈА**

**Број:013-61/23-XXXII-01**

**У Крагујевцу, 6.11.2023. године**

**ПРЕДСЕДНИК,**

**Јелена Величковић, с.р.**